इस संबंध में नेशनल कंफेडरेशन ऑफ बैंक इम्प्लाइज के सचिव राजेंद्र अवस्थी ने बताया कि इसे लोगों को डिजिटल इंडिया की ओर भेजने का प्रयास समझा जाए या बैंकों की लापरवाही, लेकिन सच तो यह है कि कहीं न कहीं लोग डिजिटल इंडिया से जुड़ते नजर आ रहे हैं. एटीएम में कैश की किल्लत ने भाइयों को ऑनलाइन ट्रांजेक्शन से कैश देने को मजबूर कर दिया. इससे जिन्होंने कभी ऑनलाइन ट्रांजेक्शन नहीं किया था, उन्हें भी समझने का मौका मिला. उन्होंने बताया कि अभी भी लोगों को कैश से ज्यादा लगाव है. एटीएम में कैश पहुंचते ही लोग ताबड़तोड़ ट्रांजेक्शन शुरू कर देते हैं, जिससे जल्द खाली हो जाते हैं.